Musta Salama (DC Comics)

Musta Salama (), oikealta nimeltään Jefferson Pierce, on DC Comicsin kustantama sarjakuvasankari, jonka loivat Tony Isabella ja Trevor Von Eeden. Hahmo teki ensiesiintymisensä vuonna 1977 Musta Salama -sarjakuvalehden ensimmäisessä numerossa.Black Lightning (comic book character) ComicVine Viitattu 30.11.2009  Musta Salama oli samalla ensimmäinen DC Comicsin afroamerikkalainen hahmo, joka sai nimeään kantavan sarjakuvanThe religion of Black Lightning (Jefferson Pierce)  Adherents.com Viitattu 30.11.2009 . Mustalla Salamalla on kaksi tytärtä Anissa ja Jennifer, jotka myöhemmin jatkoivat isänsä jalanjäljissä perittyään tämän kyvyt ja ryhtyivät Thunder ja Lightning nimisiksi sankareiksi.

Historia
Jefferson Pierce kasvoi Metropolisin itsemurhaslummialueella, jonka nimi juontui siitä, että asukkaat eivät kestäneet aluetta vaan tekivät itsemurhan. Hänen isänsä joutui vahingossa ammutuksi erään mafian ammuskelun seurauksena. Pierce eli leskeksi jääneen äitinsä kanssa pitkään vaikeita aikoja, kunnes runsas kuukausi myöhemmin italialainen räätäli Peter Gambi avasi kaupan heidän asuintalonsa alakertaan ja auttoi Piercen poikaa ja äitiä talousvaikeuksista. Gambista tuli Piercelle vuosien myötä tärkeä isähahmo, joka auttoi poikaa hillitsemaan metaihmiskykyä tuottaa sähköä. Myöhemmin high schoolissa opiskelunsa ohella hän ryhtyi harrastamaan yleisurheilua. Oltuaan 18-vuotias hän pääsi ensimmäistä kertaa olympiakisoihin ja herätti mediassa huomiota taustansa vuoksi. Pierce sanoi myös uutislähetyksen haastattelussa itsemurhaslummien asukkaille, että hekin voivat halutessaan päästä pois slummista. Kohtuullisen menestyksen myötä Pierce sai stipendin ja useita suosituksia eri yliopistoihin. Neljä vuotta myöhemmin hän pääsi opiskelemaan yliopistoon ja osallistui samalla toisiin olympialaisiinsa. Pierce voitti kisoissa kultaa kymmenottelussa ja sai koulun jälkeen töitä opettajana New Carthagesta. 

Myöhemmin hän palasi yhdessä vaimonsa Lynnin ja tyttärensä Anissan kanssa asumaan lapsuuden kotikaupunkiinsa Metropolisiin, jossa hän sai töitä Garfield High Schoolin rehtorina. Pierce tapasi uudelleen Gambin, joka ehdotti, että hän käyttäisi erikoisia kykyjään ihmisten auttamiseen. Pierce ei aluksi halunnut tehdä näin, mutta huomattuaan, kuinka eräs poika oli murhattu koulussa eikä poliisi ryhtynyt toimenpiteisiin, hän otti asiat omiin käsiinsä.Black Lightning: Year One nro 1 Viitattu 10.12.2009 Myöhemmin Pierce ryhtyi auttamaan slummin asukkaita, erityisesti taistelemaan The 100 -rikollisjärjestöä vastaan. Piercen toiminnat huomattiin lehdistössä, ja hän sai nimen Musta Salama. Hänen sankaritoimintansa oli kuitenkin liikaa tämän vaimolle ja erityisesti Gambin kuoleman jälkeen Lynn jätti Piercen ja muutti pois slummista tyttärensä kanssa.

Vuosia myöhemmin Piercen tytär Anissa huomasi 11-vuotiaana metaihmiskykynsä ja totesi voivansa muuttaa kehonsa massatiheyttä. Aikuisena Anissa ei ryhtynyt isänsä tavoin supersankariksi vaan opiskeli lääketiedettä. Pariskunnan erotessa Anissa jäi asumaan äitinsä luokse, kun isä Pierce jatkoi supersankarin elämää. Myöhemmin, kun Anissa oli valmistunut yliopistosta, hän päätti ryhtyä supersankariksi ja otti itselleen nimen Thunder (Ukkonen) liittyen Outsiders -ryhmäänOutsiders vol. 3 #1 (Elokuu 2003). Hänen nuorempi sisarensa Jennifer ryhtyi myös supersankariksi ottaen itselleen nimen Lightning (Salama) ja hänestä tuli JSA:n (Justice Society of America)n jäsenJustice Society of America vol. 3 #12 (Maaliskuu 2008).

The New 52 sarjakuvissa Musta Salama otti yhteen Blue Devilin kanssa heidän yrittäessään selvittää Tobias Whalen aiheuttamaa rikollisaaltoaDC Universe Presents #13. DC Comics. Myöhemmin Musta Salama liittyi Oikeuden Puolustajien varajäseneksiJustice League #17. DC Comics.

Mustan Salaman arkkivihollinen on Tobias Whale niminen mafiapomo, joka johtaa The 100 rikollisjärjestöä Metropolisissa.

Musta Salama esiintyi Injustice: Gods Among Us sarjakuvissa Batmanin johtaman kapinallisryhmän jäsenenä, kunnes hän erosi pidettyään heidän tapojaan väärinä ja liittyi Teräsmiehen hallintoon uudelleenrakentaakseen Metropolisin Injustice: Gods Among Us: Year Five Annual #1. Injustice 2 sarjakuvissa Musta Salama palasi Batmanin puolelle Teräsmiehen hallinnon kukistuttua ja myöhemmin hänet valittiin yhdysvaltain presidentiksiInjustice 2 Vol 1 #34.

Lähteet

Luokka:DC-universumin supersankarit
Luokka:Oikeuden Puolustajat
Luokka:Kuvitteelliset opettajat
Luokka:Kuvitteelliset sähkön hallitsijat